།
ལུས་ཅན་རྣམས་ཀྱི་རབ་འཇུག་པའོ། །རང་གི་རྣམ་མེད་ཤེས་པའི་རྒྱུར། །ཡོད་པ་མཆོག་ཏུ་
ཕྲ་རབ་ནི། །གང་དེ་ཡོན་ཏན་མེད་གྱུར་རྣམས། །ཇི་ལྟར་དབང་པོའི་སྤྱོད་ཡུལ་མིན། །ཡོད་
མིན་ཐོགས་པ་མེད་པའི་གཟུགས། །གཞོན་ནུས་མེ་ལོང་ལ་མཐོང་བ། །དུས་གསུམ་རྗེས་
སུ་འགྲོ་བ་ཀུན། །བེམ་མིན་བླུན་པོ་རྣམས་ཀྱིས་བྱས། །མ་དག་རྟོག་གེ་མེད་འགལ་བ། །
དེ་ཡང་དུ་མར་ཉམས་འགྱུར་ཏེ། །རྒྱུར་སྣང་ན་ཡང་དེ་རྒྱུ་རྣམས། །དེ་འབྲས་སྒྲུབ་པ་མ་
ཡིན་ནོ། །འཁྲུལ་པའི་ཡུལ་ལའང་དབྱེ་བཤད་ན། །གཅིག་དང་དུ་མའི་ཆུ་ཟླ་ནི། །གང་
ཞིག་ཡོད་མེད་དེ་བཞིན་ ཡོད། །སད་དང་རྨི་ལམ་མཚུངས་དོན་མེད། །འཁྲུལ་བའི་ཡུལ་
འདིར་སྐྱེད་ཚལ་དང༌། །ཁུ་བྱུག་སྒྲ་ནི་གྲུབ་པ་མེད། །ཅིག་ཅར་དབང་པོས་འཛིན་པ་ཡི། །
སྒྲ་ཡང་དོན་ལ་འགལ་བ་ཉིད། །ཆུ་ཟླ་གཅིག་དང་དུ་མ་རྣམས། །རྒྱུ་གཅིག་ཉམས་ན་དེ་
མེད་དེ། ཁ་དོག་སྣ་ཚོགས་སྣོད་སོགས་ཀྱིས། །ཆུ་ལ་ཟླ་བ་རབ་ཏུ་མཐོང༌། །སྐྱོན་རྣམས་ཡོད་
པ་རྒྱལ་དབང་པོའི། །གང་ཞིག་ཡོད་མིན་དེ་ཡང་ཡོད། །སྒྱུ་མ་མེད་པ་རྒྱལ་དབང་པོའི། །
རྫུན་ཚིག་ཇི་ལྟར་དེ་མ་ཡིན། །ཇི་ལྟར་རྨི་ལམ་དེ་བཞིན་སད། །ཡོད་མེད་དོན་གྱིས་དོན་
བྱས་པ། །རྣམ་ཤེས་སྨྲ་རྣམས་སྒྱུ་མ་དང༌། །རྨི་ལམ་རྒྱུ་འབྲས་དོན་མེད་པའོ། །ལྷ་དང་སྲིན་
པོ་རྣམས་ལ་ཡང༌། །སྒྱུ་མ་རྣམ་གཉིས་རབ་ཏུ་གྲགས། །རྣམ་ཤེས་གཅིག་པུར་ཡོད་པ་དེ། །
མཁའ་ལ་མིག་འཕྲུལ་ཇི་བཞིན་ནོ། །གཞན་གྱི་རྣམ་ཤེས་ཞུགས་པ་ན། །རང་གི་གཟུགས་
ནི་ཡོངས་བསྒྱུར་བ། །དེ་ཡིས་གཡུལ་དུ་བསྣུན་པ་ཡིས། །སྲིན་པོ་རྣམས་ནི་ཤི་བར་འགྱུར། །
ཀྱཻ་ ཡི་ རྡོ་ རྗེའི་ གཟུགས་ སྤྲུལ་ པ། །ཤཱཀྱ་སེངྒེ་སྐྱོབ་པ་ཡིས། །ལངྐའི་སྲིན་པོ་གདུག་ཅན་
སོགས། །ས་ལ་གསོ་སྦྱོང་ལྡན་པར་མཛད། །བ་ཤིཥྛ་ཡི་གཟུགས་སྤྲུལ་པ། །རཱ་མ་ཎ་པའི་
386

འཕགས་པ་འཇམ་དཔལ་གྱི་རང་གི་ལྟ་བའི་འདོད་པ་མདོར་བསྟན་པ།
བདག་ཉིད་ཀྱིས། །རྭ་མའི་ཆུང་མ་སཱི་ཏཱ་ཕྲོགས། །ལངྐའི་གྲོང་དུ་མ་ཁྱེར་རམ། །བྲམ་ཟེའི་
གཟུགས་སུ་སྤྲུལ་པ་ནི། །བྲམ་ཟེ་འདྲ་བ་ཀིརྨིཏས། །བྷི་མ་མ་གཏོགས་སྐྱེ་སེང་རྣམས། །
བཅིངས་ཏེ་ཀི་སྐིན་རི་ལ་ཁྱེར། །རཱ་མ་ཎ་ཡིས་སྐྱུ་མ་ཡི། །ངན་པའི་བདག་ཉིད་དམག་ཚོགས་
མཐོང་། །བདག་གིས་སྲིན་མོ་རིགས་སྔགས་ཀྱིས། །སྲིན་པོ་དུ་མ་མཐོང་བར་འགྱུར། །རྭ་
མ་དེ་ཡིས་གཉིས་གཉིས་སུ། །བཅད་པའི་འབྱུང་པོ་ས་གཞི་ལ། །མཚོན་གྱིས་བཅད་ཅིང་
བཅད་པ་ཡི། །འབྱུང་པོ་འབྱུང་པོ་གཉིས་གཉིས་གྱུར། །སྲིན་མོའི་སྒྱུ་མར་དེས་ཤེས་ནས། །
རཱ་མ་དེ་བས་བསམས་པ་དང་། །བདག་གི་སེངྒེའི་རིགས་སྔགས་ཀྱིས། །སེངྒེ་དུ་མ་རབ་ཏུ་
མཐོང་། །དེ་ཡིས་རྣམ་འཕྲུལ་སེངྒེ་ནི། །དུ་མ་ས་དང་མཁའ་ལ་གྱུར། །ཟོས་སོ་སེངྒེ་དེ་རྣམས་
ཀྱིས། །ཕྱོགས་ཕྱོགས་ སྲིན་པོའི་དབང་ པོ་ཀུན། །བུང་ བུའི་ཤིང་ལྟར་ཞོན་པ་ཡི། །སྲིན་
པོའི་དབང་པོ་མ་ཟོས་མོད། །སྒྱུ་མ་སྲིན་པོའི་བདག་པོ་རྣམས། །རཱ་མ་དེ་བས་བཅད་པར་
གྱུར། །སྒྱུ་མའི་དམག་དཔུང་བསད་པ་ནི། །རཱ་མ་དེ་བའི་སྡིག་པ་ནི། །བསད་དང་སྐྱེ་བ་སྒྱུ་
མ་སྟེ། །དེ་ཕྱིར་སྒྱུ་མའི་འབྲས་དོན་མེད། །ཆུ་ཟླ་ཇི་བཞིན་སྒྱུ་མ་དང༌། །མཁའ་ལ་ཟླ་བ་དེ་
བཞིན་མེད། །མཁའ་ལ་ཟླ་བ་འགྲིབས་པ་ན། །ཆུ་ཟླའི་གཟུགས་རྣམས་མེད་པའོ། །རྨི་ལམ་
དུས་ལ་ཤི་ཡང་འདི། །ལུས་ཅན་རྣམས་ལ་སླར་མི་འགྱུར། །གང་ཕྱིར་སད་དུས་གྱུར་པ་ན། །
རྨི་ལམ་འབྲས་དོན་མེད་དེའི་ཕྱིར། །རྨི་ལམ་ཆུང་མ་བསྟེན་པ་ཡིས། །གང་ཕྱིར་བུ་ནི་སྐྱེ་བ་
མེད། །སད་དུས་གྱུར་པ་དེ་བཞིན་ཏེ། །དེ་ཕྱིར་རྨི་ལམ་འབྲས་དོན་མེད། །ཆུ་ཀླུང་གང་ལ་
ཁྲུས་བྱེད་འཐུང་། །སྨིག་རྒྱུའི་ཆུ་ལ་དེ་དག་མེད། ཁྱོད་ཀྱིས་གང་ཞིག་དམ་བཅས་པའི། །
དོན་ལ་དེ་བྱེད་གྱུར་པ་མེད། །ཉེ་བར་མཐོང་དང་རབ་འཇུག་དང་། །ཐོབ་དང་རྗེས་གོམས་
བདག་ཉིད་དེ། །གཏན་ཚིགས་རྣམ་བཞི་སེམས་ཅན་ལ། །ཉེ་བར་མཐོང་བ་ཙམ་དུ་ཟད། །
རྨི་ལམ་སྟག་ལ་སེམས་པ་ཅན། །སྟག་དེ་བསམ་པའི་བག་ཆགས་ལས། །སྟག་དེ་རྣམས་
387

ཛོ་ནང་དཔེ་ཚོགས།
སྤྱིའི་དེབ་ཞེ་ལྔ་པ།
ཀྱིས་བསད་པ་ན། །གང་དེ་སླར་ཡང་འགྱུར་བ་མེད། །སད་དེ་གནས་ན་སྟག་གི་ནི། །བག་
ཆགས་སེམས་ལ་མི་འགྱུར་མོད། །གང་ཕྱིར་སྟག་གིས་བསད་པ་ནི། །གང་དུ་སླར་ཡང་
གོམས་པའོ། །རྨི་ལམ་སྲོག་ཆགས་བསད་པ་དང་། །གཞན་གྱི་ནོར་ནི་ཕྲོགས་པ་དང་། །
འདོད་ལོག་རྣམས་ནི་སྤྱད་པ་ཡིས། །དགེ་སློང་ཕམ་པ་མ་ཡིན་ནོ། །སད་ཚེ་གསུམ་པོ་བྱས་
རྣམས་ཀྱིས། །ལུས་ཅན་རྣམས་ཀྱིས་འགྱུར་བ་ངེས། །གང་ཕྱིར་དགེ་སློང་ཕམ་པ་ཡིན། །
དེ་ཕྱིར་རྨི་ལམ་འབྲས་དོན་མེད། །ལུས་ཅན་ཁམས་དང་ཕུང་པོ་རྣམས། །སད་ཚེ་བཅོ་བརྒྱད་
དང་ནི་གསུམ། །རྨི་ལམ་ཁམས་རྣམས་གསུམ་དུ་བཤད། །ཕུང་པོ་རྣམས་ཀྱང་དེ་བཞིན་
གསུམ། །འདི་རྣམས་དྲུག་གིས་བསྐྱེད་པ་ཡི། །བདེ་དང་སྡུག་བསྔལ་གང་གྱུར་པ། །རྨི་ལམ་
ལ་དེ་ཡིད་ཀྱིས་བྱ། །གཉིད་འཐུག་སོང་ལ་དེ་མེད་དོ། །རྨི་ལམ་ཡིད་ཀྱིས་བྱས་པ་ཡིས། །
ཤི་ན་སྨྲ་ཤེས་རྣམས་ཀྱིས་ནི། །ཤཱཀྱ་སེངྒེའི་བསྟན་པ་ལ། །དགེ་འདུན་ཕམ་པ་བྱས་པ་ཡིན།
ལུས་དང་དབང་པོ་རྣམས་དང་བློ། །སྐད་ཅིག་སྟེང་དུ་གནས་མི་འགྱུར། །མར་མེའི་འོད་
བཞིན་འཁོར་དེ་རྣམས། །ཕུང་པོས་སྐད་ཅིག་དྲེགས་ཤིང་འཆར། །སྲིད་པར་སྐྱེ་རྒ་འཆི་བ་
རྣམས། །ཕུང་པོ་དེ་ལ་རིམ་གྱིས་འགྱུར། །སྐྱེ་དང་གནས་དང་འཇིག་པ་རྣམས། །ཅིག་ཅར་
དེ་ལ་ཇི་ལྟར་འགྱུར། །འཇིག་པ་མེད་པས་སྐྱེ་བ་མེད། །སྐྱེ་བ་མེད་པས་གནས་པ་མེད། །
གནས་མེད་འཇིག་པ་མེད་པ་ཡི། །རྣམ་པར་ཤེས་པ་འབྱུང་བར་འགྱུར། །འཇིག་པའི་སྐད་
ཅིག་སྐྱེ་མིན་ཞིང༌། །སྐྱེ་བའི་སྐད་ཅིག་གནས་པའང་མིན། །གནས་པའི་སྐད་ཅིག་འཇིག་
མིན་པའི། །རྣམ་པར་ཤེས་པ་རབ་ཏུ་བསྒྲགས། །བསོད་ནམས་སྐད་ཅིག་སྡིག་པ་མིན། །
སྡིག་པའི་སྐད་ཅིག་བསོད་ནམས་མིན། །སྐྱེ་འཇིག་དང་ནི་བདེ་སྡུག་དག །སྐད་ཅིག་གཅིག་ལ་
ཇི་ལྟར་མིན། །གང་ཚེ་སྐྱེ་མེད་རྣམ་ཤེས་པས། །རྣམ་པར་ཤེས་པ་གཞན་དུ་འགྱུར། །མ་
སྐྱེས་པ་ཡིས་རྒྱུ་བྱེད་པ། །དེ་ཚེ་མུ་སྟེགས་རྣམས་ཀྱི་ལུགས། །གང་ཚེ་རྣམ་ཤེས་འགགས་པ་
388

འཕགས་པ་འཇམ་དཔལ་གྱི་རང་གི་ལྟ་བའི་འདོད་པ་མདོར་བསྟན་པ།
ལས། །རྣམ་པར་ཤེས་པ་གཞན་དུ་འགྱུར། །མ་སྐྱེས་པ་ཡིས་རྒྱུ་བྱེད་པ། །དེ་ཚེ་མུ་སྟེགས་
རྣམས་ཀྱི་ལུགས། །གང་ཚེ་རྣམ་ཤེས་འགགས་པ་ལས། །རྣམ་པར་ཤེས་པ་གཞན་དུ་འགྱུར། །
འགགས་པ་དེ་ཚེ་སྣང་བ་ལས། །སྣང་བ་སྐྱེ་ཞིང་འབྱུང་བར་འགྱུར། །གང་ཚེ་རྣམ་ཤེས་སྐྱེས་
པ་ལས། །རྣམ་པར་ཤེས་པ་གཞན་འབྱུང་སྟེ། །དེ་ཚེ་སྣང་གསལ་དེ་ལས་ནི། །སྣང་གསལ་
གཞན་པ་སྐྱེ་བར་འགྱུར། །དེས་ན་གཞན་པ་དེ་ལས་ཀྱང་། །གཞན་པ་དེ་ཕྱིར་གཞན་འབྱུང་
འགྱུར། །དེ་ ལྟར་ སྣང་ གསལ་ཕྲེང་བ་བཞིན། །རྣམ་ཤེས་རྣམས་ནི་འབྱུང་བར་འགྱུར། །
གཅིག་ལས་ཅིག་ཅར་ཤེས་པ་ལྔ། །དབང་པོ་རྣམས་ཀྱིས་ཕྱེ་བ་སྟེ། །དེ་རྣམས་ལས་ནི་ཅིག་
ཅར་ལྔ། །ཤེས་ན་གཅིག་པ་རྫུན་མིན་ཅི། །ས་བོན་དང་ནི་འབྱུང་བ་རྣམས། །ཅིག་ཅར་མྱུ་
གུ་རྣམས་ཀྱི་རྒྱུ། །ཅིག་ཅར་ས་བོན་འབྱུང་རྣམས་ཀྱི། །ས་བོན་གཅིག་པུ་རྒྱུ་མ་ཡིན། །ཅིག་
ཅར་དུ་ནི་ལྔ་རྣམས་ལ། །གཅིག་ནི་ཕྲེང་བར་གང་ཚེ་འགྱུར། །སོ་སོ་རེ་ཡི་ཤེས་རྒྱུན་ན། །
ཅི་ཕྱིར་ཤེས་པ་རྣམས་ལས་འགྱུར། །དེ་ལྟར་དེ་རྣམས་སྐད་ཅིག་ན། །རྒྱུན་དང་ལྡན་པར་
རབ་ཏུ་ཉམས། །ཅིག་ཅར་བ་ན་ཤིང་རྣམས་ནི། །ཆག་ན་མི་ཚིག་མཐའ་མེད་དོ། །དུ་བ་མེ་
འབར་ཐལ་བ་སྟེ། །དེ་རྣམས་རིམ་གྱིས་འབྱུང་བར་འགྱུར། །སྲང་ནི་དབྱུག་པ་མཐོན་དམན་
དུ། །ཅིག་ཅར་དུ་ནི་གཡོ་བར་འགྱུར། །དབྱུག་པའི་འཁྱོག་པ་མེད་པ་ན། །སྐྱེ་དང་འཇིག་
པ་ཇི་ལྟར་འགྱུར། །བུམ་པའི་རྣམ་པ་རྡུལ་ཚོགས་གང་། །ས་ལ་ལྟུང་བས་བུམ་པ་དེ། །གྱོ་
མོའི་རྣམ་པ་དེ་ལྟར་འདི། །འཇིག་ཅིང་སྐྱེ་བ་བུམ་པའི་འོ། །ལུས་ཅན་སླར་ཡང་སྲིད་སོང་
ནས། །ཉམས་ཏེ་གཞན་ལས་མིན་པ་སྤྱོད། །ལུས་ཅན་སྔ་ཕྱིར་མི་འགྱུར་ན། །སྦོམ་དང་ཕྲ་བ་
གང་ལས་འགྱུར། །སྣ་ཚོགས་གཉིས་མེད་ཤེས་པ་རྣམས། །ཅིག་ཅར་སྣ་ཚོགས་ཤེས་འགྱུར་
ན། །སྔོན་པོའི་ཤེས་པ་འགགས་པ་ཡིས། །སེར་པོ་ལ་སོགས་དྲི་མེད་འགྱུར། །ཕྱོགས་གཅིག་
ལ་ནི་བརྟེན་པ་ཡི། །ཤེས་ལ་གཉིས་མེད་ཡོངས་སུ་བསྒྲགས། །ཕྱོགས་གཉིས་རྣམ་པར་
389

ཇོ་ནང་དཔེ་ཚོགས།
སྤྱིའི་དེབ་ཞེ་ལྔ་བ།
གྲོལ་བ་ཡི། །སངས་རྒྱས་ཡེ་ཤེས་གཉིས་མེད་དོ། །ནག་དང་དཀར་པོ་འགགས་པ་གང་། །
སེམས་ཅན་ཡུན་རིང་བག་ཆགས་རྣམས། །སད་དུས་ལ་ཡང་དེ་བཞིན་ན། །མི་རྟག་སྐད་ཅིག་
ཇི་ལྟར་ཡིན། །བག་ཆགས་དང་ནི་བག་ཆགས་ཀྱང་། །སད་པ་ན་ནི་འབྱུང་བར་འགྱུར། །
དེ་ལྟར་གཉིད་འཐུག་སོང་བ་ན། །རྣམ་པར་ཤེས་པ་ཉམས་པར་འགྱུར། །རྣམ་ཤེས་ཀུན་
གཞི་རྣམ་ཤེས་རྣམས། །གང་ཚེ་ལུས་དང་ལུས་ལ་གཞན། །མཆོག་གི་བདག་ཉིད་དེ་བཞིན་
འགྲུབ། །ཐམས་ཅད་རྣམས་ཀྱི་ཀུན་གཞིར་གྲག །རྣམ་ཤེས་ཀུན་གཞི་རྣམ་ཤེས་རྣམས། །
རྟག་པ་ཚངས་པ་དེ་ཅི་མིན། །སྐྱེ་དང་རྒྱུ་ནི་དེ་དག་ཀྱང་། །མཁའ་གཞན་དེ་ཡི་མིན་ནམ་ཅི། །
ཤིང་གི་དབུས་ཀྱི་མེ་ཇི་བཞིན། །བྱེ་བྲག་པ་ཡི་ལུགས་ལ་གྲུབ། །དེ་ནི་བྱེད་པོ་རྒྱུ་གཅིག་པུ། །
མུ་སྟེགས་རྣམས་ཀྱི་ལུགས་གཞན་ཡིན། །བཞི་པའི་དུས་དང་གཉིད་འཐུག་དང་། །རྨི་ལམ་
སད་པར་གནས་པ་ཡི། །ལུས་ཅན་ཞག་ལ་སྲོག་འཇུག་པ། །ཉི་ཁྲི་ཆིག་སྟོང་དྲུག་བརྒྱའོ། །
གཉིད་འཐུག་གནས་པ་བསལ་བ་དང་། །རྣམ་ཤེས་མེད་པ་ལས་བྱུང་པའི། །རབ་སངས་
རྒྱས་ཀྱིས་སྐྱེ་བོའི་ཚད། །སྲོག་དེ་སྲོག་ཆགས་ཀྱིས་ཤེས་བྱ། །མ་རིག་པ་ལས་སྐྱེས་པ་ཡིས། །
བླུན་མིན་འགྲོ་བ་བླུན་པོར་འགྱུར། །མི་ཤེས་སྐྱེ་བོ་ཇི་ལྟ་བ། །དེ་ལྟར་ཡེ་ཤེས་མིག་ཅན་
མིན། །ནམ་མཁའ་རིག་པ་ལས་སྐྱེས་པའི། །བླུན་མིན་རྣམས་ནི་བླུན་མེད་འགྱུར། །རྣལ་
འབྱོར་རིག་པ་ལས་སྐྱེས་པས། །ས་ཡི་གཞི་ལ་བརྟན་པར་འཇུག །ས་མིན་དབང་དུ་བྱས་
ནས་ནི། །སེམས་ཅན་རྣམས་ལ་སྙིང་རྗེའི་བདག །ནམ་མཁའ་རིག་པ་ལས་སྐྱེས་པས། །
མྱུར་བར་མིག་འཕྲུལ་དུ་ནི་འགྲོ། །མཁའ་དང་རི་བོ་མེད་བྱས་ནས། །ཕ་རོལ་རྣམ་རྟག་
སློང་བའོ། ། །འཁོར་ལོ་རིག་པ་ལས་བྱུང་བས། །འཁོར་ལོའི་རིག་པ་འཛིན་པར་འགྱུར། །
རིན་ཆེན་རིགས་ལས་བྱུང་བ་ཡི། །རིན་ཆེན་རིག་པ་འཛིན་པར་འགྱུར། །པདྨའི་རིག་པ་
ལས་བྱུང་བས། །པདྨའི་རིག་པ་འཛིན་པར་འགྱུར། །རལ་གྲིའི་རིག་པ་ལས་བྱུང་བས། །
390

འཕགས་པ་འཇམ་དཔལ་གྱི་རང་གི་ལྟ་བའི་འདོད་པ་མདོར་བསྟན་པ།
རལ་གྲིའི་ རིག་ པ་ འཛིན་པར་ འགྱུར། །རྡོ་རྗེའི་རིག་ ་པ་ལས་བྱུང་བས། །རྡོ་རྗེའི་རིག་པ་
འཛིན་པར་འགྱུར། །དངོས་པོ་རྣམས་ཀྱི་ནུས་པ་ནི། །ཚད་སོགས་བསམ་མི་ཁྱབ་བསྒྲུབ་བྱ། །
སྐྱེ་བ་མེད་པ་འགག་མེད་པ། །ཆད་པ་མེད་པ་རྟག་མེད་པ། །སྣ་ཚོགས་དོན་མིན་དོན་
གཅིག་མིན། །འོང་པ་མེད་པ་འགྲོ་མེད་པ། །གང་ཞིག་རྟེན་ཅིང་འབྲེལ་པར་འབྱུང་། །སྤྲོས་
པ་ཉེ་བར་ཞི་སྟོན་པ། །རྫོགས་པའི་སངས་རྒྱས་སྨྲ་རྣམས་ཀྱི། །དམ་པ་དེ་ལ་ཕྱག་འཚལ་
ལོ། །རང་ལས་མ་ཡིན་གཞན་ལས་མིན། །གཉིས་ལས་མ་ཡིན་རྒྱུ་མེད་མིན། །དངོས་པོ་
གང་དང་གང་ལ་ཡང༌། །སྐྱེ་བ་ནམ་ཡང་ཡོད་མ་ཡིན། །རྐྱེན་རྣམས་བཞི་སྟེ་རྒྱུ་དང་ནི། །
དམིགས་པ་དང་ནི་དེ་མ་ཐག །བདག་པོ་ཡང་ནི་དེ་བཞིན་ཏེ། །རྐྱེན་ལྔ་པ་ནི་ཡོད་མ་ཡིན། །
ཡོད་ པ་མིན་ལས་ རྐྱེན་མེད་དེ། །ཇི་ལྟར་མཁའ་ཡི་མེ་ཏོག་བཞིན། །ཡོད་པའང་མངོན་
སུམ་ཉིད་ཀྱི་ཕྱིར། །དངོས་པོའི་རྐྱེན་ནི་ཇི་ལྟར་ཡིན། །རྣམ་རྟོག་ལས་བྱུང་འཇིག་རྟེན་ནི། །
རྣམ་རྟོག་སེམས་ལས་ཡང་དག་བྱུང༌། །སེམས་ནི་ལུས་ལས་ཡང་དག་བྱུང་། །དེ་ཕྱིར་ལུས་
ལ་རྣམ་པར་དཔྱོད། །གཟུགས་ནི་དབུ་བ་ལྟ་བུར་གསུངས། །ཚོར་བ་ཆུ་བུར་ལྟ་བུ་སྟེ། །
འདུ་ཤེས་སྨིག་རྒྱུ་ལྟ་བུ་སྟེ། །འདུ་བྱེད་ཆུ་ཤིང་ལྟ་བུའོ། །རྣམ་ཤེས་སྒྱུ་མ་ལྟ་བུའོ། །ཞེས་པ་
གང་རྣམས་ཕུང་པོར་བསྟན། །སེམས་ཅན་བསམ་པའི་དབང་གིས་གསུངས། །སྐད་ཅིག་
མི་རྟག་སྨྲས་པས་སོ། །སྐྱེ་བའམ་ནི་འགག་པ་ཡང་། །སེམས་ཅན་ཚོགས་ལ་རབ་ཏུ་
གྲགས། །རྟག་དང་ཆད་པའི་གཟུགས་རྣམས་ཀྱང༌། །ཕྲ་ཞིང་ཆུང་བ་མིན་པར་བརྗོད། །
དུས་གསུམ་ཤེས་དོན་གཅིག་མིན་ཏེ། །དུ་མའང་མིན་པར་རབ་ཏུ་གྲགས། །མཁའ་སྣང་ཡེ་
ཤེས་ཚོགས་ལ་ཡང་། །འོང་དང་འགྲོ་བ་མེད་པའོ། །ཇི་ལྟར་རྣལ་འབྱོར་སྤྱོད་གསུངས་པ། །
ཡེ་ཤེས་མེད་པར་སྨྲ་ལ་བསྟན། །རྫོགས་ སངས་རྒྱས་ཀྱི་དབུ་མའི་ལུགས།